Komission asetus (EY) N:o 1109/97, annettu 18 päivänä kesäkuuta 1997, hedelmä- ja vihannesalan interventiokynnysten vahvistamisesta markkinointivuodeksi 1997/1998



Virallinen lehti nro L 162 , 19/06/1997 s. 0012 - 0013



KOMISSION ASETUS (EY) N:o 1109/97, annettu 18 päivänä kesäkuuta 1997, hedelmä- ja vihannesalan interventiokynnysten vahvistamisesta markkinointivuodeksi 1997/1998 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 27 artiklan 1 ja 2 kohdan sekä 57 artiklan, sekä katsoo, että asetuksen (EY) N:o 2200/96 27 artiklassa säädetään interventiokynnyksen vahvistamisesta, jos jonkin kyseisen asetuksen liitteessä II mainitun tuotteen markkinoilla esiintyy tai tulee todennäköisesti esiintymään epätasapainoa siten, että se aiheuttaa tai voi aiheuttaa liian suuria markkinoilta poistettavia tuotemääriä; tällainen kehitys saattaisi aiheuttaa yhteisölle talousarviota koskevia ongelmia, edellä mainitussa 27 artiklassa vahvistetut edellytykset täyttyvät tiettyjen tuotteiden osalta, ja tämän vuoksi on syytä vahvistaa tomaattien, kukkakaalien, persikoiden, nektariinien, omenoiden, syötäväksi tarkoitettujen viinirypäleiden, sitruunoiden, appelsiinien, satsumien, klementiinien, mandariinien, melonien ja vesimelonien interventiokynnykset, interventiokynnys on vahvistettava kunkin kyseisen tuotteen osalta suhteessa tuoreena kulutettavaksi tarkoitetun tuotannon prosentuaaliseen keskiarvoon viideltä viimeiseltä markkinointivuodelta, joita koskevat tiedot ovat käytettävissä; kunkin kyseisen tuotteen osalta on lisäksi syytä määrittää ajanjakso, joka otetaan huomioon interventiokynnyksen ylittymistä arvioitaessa, edellä mainitun 27 artiklan mukaisesti interventiokynnyksen ylittymisen seurauksena yhteisön markkinoiltapoistamiskorvaus pienenee ylitystä seuraavana markkinointivuonna; kunkin kyseisen tuotteen osalta olisi määritettävä ylityksen seuraukset ja vahvistettava vähennys suhteessa ylityksen määrään, kuitenkin tietyn prosenttimäärän rajoissa, edellä mainitun asetuksen 57 artiklassa säädetään, että jos tarvitaan toimenpiteitä, joiden avulla voidaan helpottaa siirtymistä vanhasta järjestelmästä tässä asetuksessa perustettuun järjestelmään, nämä toimenpiteet vahvistetaan 46 artiklassa säädetyn menettelyn mukaisesti; nämä toimenpiteet ovat tiettyjen tuotteiden, joiden markkinointivuosi on jo alkanut, osalta tarpeen; kyseisille tuotteille olisi siten vahvistettava interventiokynnys markkinointivuodeksi 1997/1998, jolloin uutta järjestelmää sovelletaan ensimmäistä kertaa, ja määritettävä ajanjakso, jonka perusteella interventiokynnyksen ylittymistä olisi arvioitava mainitut olosuhteet huomioon ottaen, ja hedelmien ja vihannesten hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Markkinointivuodeksi 1997/1998 vahvistetaan seuraavat interventiokynnykset: >TAULUKON PAIKKA> 2 artikla Alla lueteltujen tuotteiden interventiokynnyksen ylittyminen arvioidaan seuraavina ajanjaksoina tehtyjen markkinoilta poistamisen perusteella: >TAULUKON PAIKKA> 3 artikla Jos jonkin 1 artiklassa luetellun tuotteen markkinoilta interventioon poistettu määrä ylittää 2 artiklassa määritettynä ajanjaksona 1 artiklassa vahvistetun kynnyksen, asetuksen (EY) N:o 2200/96 26 artiklan mukaisesti vahvistettua yhteisön markkinoiltapoistamiskorvausta pienennetään seuraavana markkinointivuonna suhteessa ylityksen määrään siihen tuotantoon verrattuna, jonka perusteella kyseinen kynnys on vahvistettu. Yhteisön markkinoiltapoistamiskorvausta voidaan kuitenkin pienentää enintään 30 prosenttia. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä kesäkuuta 1997. Komission puolesta Franz FISCHLER Komission jäsen (1) EYVL N:o L 297, 21.11.1996, s. 1